Ĉi tiu aranĝo estas realigata de Esperanto-Asocio de San-Paŭlo (EASP) partnere kun lokaj esperantistoj de la urbo kie la evento okazos. La ĉi-jara kongresa partnero estas Ararakŭara Esperanto-Klubo. Krom tiu feliĉa partnereco organiza, ni havas la plezuron anonci la strukturan apogon ricevatan de Sociala Komerca Servo (SESC) kaj la kulturan apogon sigelitan per la markoj de du gravaj enlandaj esperantaj organizaĵoj, nome Brazila Esperanto-Ligo (BEL) kaj Brazila Ĉambro de la Internacia Lingvo Esperanto (portugale, CBLIE).
#000000
Krom ĉeestaj kursoj kaj monataj aktivadoj, klerigaj kaj distraj, la asocio okzigas tri esperantajn aranĝojn dum la jaro: la Esperanto-Renkonton de la Urbo San-Paŭlo (ERUSP), maje; la Esperantan Kongreson de la Ŝtato San-Paŭlo, oktobre; kaj la Zamenhofan Tagon, decembre. Ĝi eldonas la 55-jaran organon, La Lampiro, kaj la retan informilon EASP-kuriero. Ĝia libroservo konsistas el librovendejo, funkcianta dum la deĵorhoroj, kaj el retbutiko.
#000002
Estas grupo de aktivuloj okupiĝantaj sin per instruado de Esperanto. Ĝi fondiĝis en aprilo 1996, danke al la pioniraj laboroj de la diskonigantoj Laércio Olivatto, el São Carlos, kaj Roberto Gomes de Freitas, el Jundiaí, kiu en 1987 organizis bazan kurson per la rekta metodo, en tiu urbo. Deko da gelernantoj kunvenas ĉiusabate por ĉeesti kurson sub la gvido de Cidinha Ruiz, la nuna prezidantino kaj instruistino de la klubo. En Araraquara troviĝas unu el la brazilaj ZEO-j (Zamenhofa/Esperanto-Objektoj), situanta inter la kvartaloj Jardim Planalto kaj Jardim Imperial. Temas pri la strato D-ro Lázaro Luiz Zamenhof, omaĝe al la kreinto de la internacia Lingvo.
#000004
Krom eldoni la revuon Brazila Esperantisto kaj rete dissendi al siaj membroj la bultenon BEL-Informas, ĉiujare ĝi realigas la plej gravan esperantan aranĝon en Brazilo kaj Sudameriko, nome Brazilan Kongreson de Esperanto. Ĝi ankaŭ eldonas librojn kaj subtenas diversajn kulturajn departementojn, inter kiuj la Brazilan Esperantistan Junularan Organizon, la plej aktivan.
#000006
Estas neprofitcela institucio laboranta por la enkonduko de Esperanto en la brazilan socion. Ĝi agnoskas Esperanton kiel la plej bona lingvodemokratia solvo por internaciaj rilatoj kaj kiel la plej bona ilo por protekti la lingvan diversecon. Inter ĝiaj diversaj klerigaj aktivadoj elstaras ĝia eldona agado sub la eldonmarko “Z editorial” omaĝe al la kreinto de Esperanto.
#000008
Estas privata organizaĵo celanta la bonstaton kaj vivokvaliton de komercaj laboristoj, ties familio kaj komunumo. Ĝi valorigas la lokan kulturan diversecon kaj antaŭenigas diversajn agadojn sur la kampo de edukado, sano, kulturo kaj distro. Ĝi havas funkciantajn instalaĵojn en ĉiuj brazilaj ŝtatoj kaj, pro la elstareco de siaj laboroj, jam fariĝis enlanda referencilo pri sociala kaj kultura agadoj.
#000010
Multaj homoj ĉiujare eklernas Esperanton, sed kurioze ili apenaŭ uzas la lingvon por akiri novajn konojn. Prove helpi al solvo de tiu mistero, la organizantoj invitos preleganton por prezenti la kongresan temon "Esperanto kiel peranto de aliaj konoj" kaj ankaŭ por enkonduki la postan debaton kunhelpe de du pliaj invititaj esperantistoj.
#000011
Kiel klarigi ke potenca ilo kia Esperanto, konata de tiom diversaj homoj, en pli ol cento da landoj, ĝuas tiel malgrandan spacon en la vivo de siaj uzantoj?
#000012
Malfermu spacon en via agendo kaj venu partopreni tiun debaton oktobre en Ararakŭaro!
#000013